
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1699 


ΠΕ ΡΙΕΧΟΜΕΝ Α 

ΑΠΟΦΑΣΕΙΣ 

Συγκρότηση επιτροπής καταστροφής εκθέσεων αξι¬ 
ολόγησης Διοικητικού Προσωπικού στο Τ.Ε.Ι. Σερ¬ 
ρών. 1 

Υπερωριακή εργασία διοικητικού προσωπικού με σχέ¬ 
ση εργασίς ιδιωτικού δικαίου του ΙΚΑ - ΕΤΑΜ.... 2 
Σύσταση Ομάδας Διοίκησης Έργου για τον καθορι¬ 
σμό των προϋποθέσεων , που απαιτούνται για τη 
σύσταση και λειτουργία του συντονιστικού οργά¬ 
νου στο χώρο της Κοινωνικής Αλληλεγγύης με 
την επωνυμία «Εθνικό Συμβούλιο Κοινωνικής Αλ¬ 
ληλεγγύης» . 3 

Αναπαραγωγή, διατήρηση και εμπορία πολλαπλα¬ 
σιαστικών υλικών ποικιλιών «αμπέλου» καθώς και 
ποικιλιών «οπωροφόρων δένδρων» και «οπωροφό- 
ρων δένδρων που προορίζονται για την παραγω¬ 
γή φρούτων», τα οποία προορίζονται για μέτρα 
που αποσκοπούν στη διατήρηση της γενετικής 
ποικιλότητας, στα πλαίσια εφαρμογής του Μέ¬ 
τρου 3.8. «Διατήρηση Εκτατικών καλλιεργειών που 
κινδυνεύουν από Γενετική Διάβρωση» του Αξονα 
3 «Γεωργοπεριβαλλοντικά Μέτρα» του Εγγράφου 
Προγραμματισμού Αγροτικής Ανάπτυξης (ΕΠΑΑ) 


2000-2006 (ΚΥΑ 135644/6.7.2005, ΦΕΚ 1015/Β). 4 

Συγκρότηση Υπηρεσιακού Συμβουλίου Πολιτικών 
Υπαλλήλων του Υπουργείου Δημοσίας Τάξεως / 
Ελληνικής Αστυνομίας. 5 


ΑΠΟΦΑΣΕΙ Σ 

Αριθμ. 15782/Ε5 (1) 


Συγκρότηση επιτροπής καταστροφής εκθέσεων αξιο¬ 
λόγησης Διοικητικού Προσωπικού στο Τ.Ε.Ι. Σερρών. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 6 του άρθρου 23 του «Κώδικα 
Κατάστασης Δημοσίων Πολιτικών Διοικητικών Υπαλλή¬ 
λων και Υπαλλήλων Ν.Π.Δ.Δ και άλλες διατάξεις», που 
κυρώθηκε με το ν. 2683/1999 (ΦΕΚ 19 Α'). 

2. Το άρθρο 5 του π.δ. 178/2004 (ΦΕΚ 154 Α') περί 
του «Τρόπου τήρησης και ενημέρωσης του προσωπικού 

μητρώου των δημοσίων υπαλλήλων και των υπαλλήλων 
Ν.Π.Δ.Δ που υπάγονται στις διατάξεις του Κώδικα Κα¬ 
τάστασης Δημοσίων Πολιτικών Διοικητικών Υπαλλήλων 
και Υπαλλήλων Ν.Π.Δ.Δ». 

3. Το υπ’ αριθμ. 212/7.2.2006 έγγραφο του Τ.Ε.Ι. Σερρών. 

4. Το γεγονός ότι με την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζεταί: 

Τη σύσταση τριμελούς επιτροπής στο Τ.Ε.Ι. Σερρών, 
για την καταστροφή εκθέσεων αξιολόγησης του Διοι¬ 
κητικού Προσωπικού του εν λόγω Ιδρύματος, αποτε- 
λούμενη από τους: 

1. Καριώτου - Φαναρά Αικατερίνη,Διευθύντρια Διεύ¬ 
θυνσης Διοικητικού - Οικονομικού. 

2. Κεφαλά Αικατερίνη, υπάλληλο κλάδου ΔΕ Διοικητι¬ 
κών Γραμματέων του Τμήματος Προσωπικού. 

3. Παραλίκα Δήμητρα, υπάλληλο κλάδου ΔΕ Διοικη¬ 
τικών Γραμματέων, εκπρόσωπο υπαλλήλων, ορισθείσα 
από το Σύλλογο Διοικητικού και λοιπού προσωπικού 
του Τ.Ε.Ι Σερρών. 

Οι συνεδριάσεις της Επιτροπής θα γίνονται κατά τη 
διάρκεια του υποχρεωτικού ωραρίου εργασίας τους 
στο Τ.Ε.Ι. Σερρών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Νοεμβρίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. Φ.80425/26157/4988 (2) 

Υπερωριακή εργασία διοικητικού προσωπικού με σχέση 

εργασίς ιδιωτικού δικαίου του ΙΚΑ - ΕΤΑΜ. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/23.12.2003) «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και Ο.Τ.Α., μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις». 

2. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98Α'). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Την υπ’ αριθμ. 2/7093/0022/5.2.2004 απόφαση επέ¬ 
κτασης των διατάξεων του ν. 3205/2003 στο προσωπικό 
με σχέση εργασίας ιδιωτικού δικαίου που απασχολείται 
στο Δημόσιο, Ν.Π.Δ.Δ. και Ο.Τ.Α. 

4. Την υπ’ αριθμ. 2/13071/0022/18.5.99 εγκύκλιο του 
Υπουργείου Οικονομικών «υπερωριακή απασχόληση 
προσωπικού με σχέση εργασίας ιδιωτικού δικαίου». 

5. Το γεγονός ότι έχουν εκδοθεί οι σχετικές απο¬ 
φάσεις κατ’ εφαρμογή της εργατικής Νομοθεσίας από 
την αρμόδια Δ/νση Επιθεώρησης Εργασίας της οικείας 
Νομαρχίας. 

6. Την ανάγκη υπερωριακής απασχόλησης διοικητι¬ 
κού προσωπικού με σχέση εργασίας ιδιωτικού δικαίου 
του ΙΚΑ - ΕΤΑΜ που προκύπτει από το γεγονός ότι το 
Ίδρυμα διέρχεται περίοδο μεταρρύθμισης με εισαγωγή 
νέων παραμέτρων και αρχών σε όλους τους τομείς 
δραστηριότητας του σε συνάρτηση με τις ευρισκόμενες 
σε εξέλιξη εφαρμογές του Ολοκληρωμένου Πληροφο¬ 
ριακού Συστήματος. 

7. Το γεγονός ότι η δαπάνη που προκαλείται με την 
απόφαση αυτή ανέρχεται στο ποσό των χιλίων εξακο- 
σίων τριάντα οκτώ (1.638,00) € περίπου και θα βαρύνει 
την εγγεγραμμένη πίστωση στον προϋπολογισμό του 
ΙΚΑ - ΕΤΑΜ έτους 2006, αποφασίζουμε: 

Εγκρίνουμε την καθιέρωση με αμοιβή υπερωριακής 
εργασίας, για ένα διοικητικό υπάλληλο με σχέση εργα¬ 
σίας ιδιωτικού δικαίου που έχει αποσπαστεί στο Υπο¬ 
κατάστημα ΙΚΑ - ΕΤΑΜ Ναυπάκτου, για 120 ώρες για το 
Β' εξάμηνο του 2006. 

Οι ημέρες απασχόλησης του είναι όλες οι ημέρες της 
εβδομάδας (από Δευτέρα έως Παρασκευή). 

Υπεύθυνος για την παρακολούθηση και τον έλεγχο της 
πραγματικής παροχής της υπερωριακής απασχόλησης 
είναι ο Προϊστάμενος Διεύθυνσης της μονάδας που υπη¬ 
ρετεί, ο οποίος βεβαιώνει την πραγματοποίηση της. 

Η απόφαση αυτή ισχύει ένα μήνα πριν την δημοσί¬ 
ευση της στην Εφημερίδα της Κυβέρνησης και μέχρι 
31.12.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Νοεμβρίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθμ. ΔΥΙδ/36963 (3) 

Σύσταση Ομάδας Διοίκησης Έργου για τον καθορισμό 
των προϋποθέσεων , που απαιτούνται για τη σύστα¬ 
ση και λειτουργία του συντονιστικού οργάνου στο 
χώρο της Κοινωνικής Αλληλεγγύης με την επωνυμία 
«Εθνικό Συμβούλιο Κοινωνικής Αλληλεγγύης» 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α. Του άρθρου 18 παρ. 18 του ν. 2503/1997 (Φ.Ε.Κ. 
107/30.5.1997 τεύχος Α') «Διοίκηση Οργάνωση, στελέ- 
χωση της Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις». 


β.Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
98Α'). 

γ. Το υπ’ αριθμ. 44/5.7.2006 έγγραφο της Προϊσταμένης 
της Γενικής Διεύθυνσης Πρόνοιας καθώς και το από 
7.8.2006 όμοιο έγγραφο. 

2. Την αναγκαιότητα του καθορισμού προϋποθέσεων 
σχετικών με τη σύσταση και λειτουργία του συντονι¬ 
στικού οργάνου στο χώρο της Κοινωνικής Αλληλεγ¬ 
γύης με την επωνυμία «Εθνικό Συμβούλιο Κοινωνικής 
Αλληλεγγύης» 

3. Για το λόγο αυτό κρίνεται αναγκαία η κατ’ εξουσι¬ 
οδότηση της παρ. 18 του αρ. 18 του ν. 2503/1997, σύστα¬ 
ση και λειτουργία στο Υπουργείο Υγείας και Κοινωνικής 
Αλληλεγγύης, Ομάδα Διοίκησης Έργου, προκειμένου να 
μελετήσει, επεξεργαστεί και καθορίσει τις προϋποθέσεις 
σχετικές με τη σύσταση και λειτουργία του συντονιστικού 
οργάνου στο χώρο της Κοινωνικής Αλληλεγγύης με την 
επωνυμία «Εθνικό Συμβούλιο Κοινωνικής Αλληλεγγύης» 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού με δεδομένο ότι η σχετική δαπάνη θα 
προκύψει από την έκδοση κοινής υπουργικής απόφασης για 
τον καθορισμό αμοιβής ή αποζημίωσης, αποφασίζουμε: 

I. Συνιστούμε, στο Υπουργείο Υγείας και Κοινωνικής 
Αλληλεγγύης Ομάδα Διοίκησης Έργου (Ο.Δ.Ε.) η οποία 
αποτελείται από μέλη ΔΕΠ Α.Ε.Ι., έμπειρα στελέχη δη¬ 
μοσίων υπηρεσιών και φορέων του Δημοσίου Τομέα, 
εν ενεργεία ή μη, εμπειρογνώμονες του δημοσίου και 
ιδιωτικού τομέα, ο αριθμός των οποίων δεν μπορεί να 
υπερβαίνει τα δώδεκα (12) μέλη. Η εν λόγω ομάδα υπο¬ 
στηρίζεται από μονομελή γραμματεία, η οποία διορίζε¬ 
ται με τον αναπληρωτή της. 

II. Πρόεδρος της Ομάδας Διοίκησης Έργου ορίζεται 
ένα εκ των μελών της Ομάδας, με ειδική γνώση και 
εμπειρία στην εκτέλεση παρόμοιου έργου. 

III. Η Ομάδα συνεδριάζει εντός και εκτός ωρών εργασί¬ 
ας των δημοσίων υπηρεσιών σε κτίριο του Υπουργείου 
Υγείας και Κοιν. Αλληλεγγύης και δύναται να λειτουρ¬ 
γήσει και σε κλιμάκια που ορίζονται από τον Πρόεδρο 
της Ομάδας, τα οποία εκτελούν το έργο τους εντός και 
εκτός ωραρίου υπηρεσίας των δημοσίων υπηρεσιών. 

IV. Ειδικότερα το έργο της Ομάδας συνίσταταί: 

• Στην υποβολή προτάσεων με περιεχόμενο τη σύ¬ 
σταση συντονιστικού οργάνου τομέα Κοινωνικής Αλ¬ 
ληλεγγύης 

V. Η εν λόγω Ομάδα ΔιοίκησηςΈργου προβλέπεται να 
ολοκληρώσει το έργο της σε χρονικό διάστημα τριών 
(3) μηνών από την έναρξη των εργασιών της. 

VI. Η Ομάδα ΔιοίκησηςΈργου συντάσσει ανά μήνα 
πρωτόκολλο προόδου των εργασιών της το οποίο υπο¬ 
βάλλει στον Υπουργό Υγείας και Κοιν. Αλληλεγγύης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Νοεμβρίου 2006 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜ.ΔΙΟΙΚΗΣΗΣ ΥΓΕΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΠΡΟΚ. ΠΑΥΛΟΠΟΥΛΟΣ ΔΗΜ. ΑΒΡΑΜΟΠΟΥΛΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθμ. 309041 (4) 

Αναπαραγωγή, διατήρηση και εμπορία πολλαπλασιαστι¬ 
κών υλικών ποικιλιών «αμπέλου» καθώς και ποικιλιών 
«οπωροφόρων δένδρων» και «οπωροφόρων δένδρων 
που προορίζονται για την παραγωγή φρούτων», τα 
οποία προορίζονται για μέτρα που αποσκοπούν στη 
διατήρηση της γενετικής ποικιλότητας, στα πλαί¬ 
σια εφαρμογής του Μέτρου 3.8. «Διατήρηση Εκτα- 
τικών καλλιεργειών που κινδυνεύουν από Γενετική 
Διάβρωση» του Αξονα 3 «Γεωργοπεριβαλλοντικά Μέ¬ 
τρα» του Εγγράφου Προγραμματισμού Αγροτικής 
Ανάπτυξης (ΕΠΑΑ) 2000-2006 (ΚΥΑ 135644/6.7.2005, 
ΦΕΚ 1015/Β). 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Της παρ. 3 του άρθρου 14 του ν. 1564/1985 «Οργά¬ 
νωση Παραγωγής και Εμπορίας του Πολλαπλασιαστικού 
Υλικού Φυτικών Ειδών» (ΦΕΚ 164/Α/1985). 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα που κυρώθηκε 
με το άρθρο πρώτο του π. δ/τος 63/2005 για την 'κω- 
δικοποίηση της Νομοθεσίας για την Κυβέρνηση και τα 
Κυβερνητικά όργανα» (ΦΕΚ Α' 98). 

γ) Του π.δ. 80/1990 «Προστασία του φυτικού γενετικού 
υλικού της χώρας» (ΦΕΚ 40/Α/22.03.1990). 

δ) Του άρθρου 7 παρ. 3 περ. β της υπ’ αριθμ. 
135644/6.7.2005 Κοινής Υπουργικής Απόφασης των 
Υπουργών Εσωτερικών, Δημόσιας Διοίκησης & Απο¬ 
κέντρωσης, Οικονομίας & Οικονομικών και Αγροτικής 
Ανάπτυξης & Τροφίμων «Εφαρμογή του Μέτρου 3.8. «Δι¬ 
ατήρηση Εκτατικών καλλιεργειών που κινδυνεύουν από 
Γενετική Διάβρωση» του Αξονα 3 «Γεωργοπεριβαλλοντι- 
κά Μέτρα» του Εγγράφου Προγραμματισμού Αγροτικής 
Ανάπτυξης (ΕΠΑΑ) 2000-2006» (ΦΕΚ 1015/Β). 

ε) Του άρθρου 8 της υπ’ αριθμ. 436690/27.12.1994 κοι¬ 
νή υπουργική απόφαση των Υπουργών Οικονομίας & 
Οικονομικών και Γεωργίας «Τεχνικός κανονισμός για 
την εμπορία του πολλαπλασιαστικού υλικού οπωρο¬ 
φόρων δένδρων και των οπωροφόρων δένδρων που 
προορίζονται για την παραγωγή φρούτων, σε συμμόρ¬ 
φωση προς τις Οδηγίες 92/34/ΕΟΚ του Συμβουλίου και 
93/48/ΕΟΚ, 93/64/ΕΟΚ και 93/79/ΕΟΚ της Επιτροπής» 
(ΦΕΚ 21/Β/1995). 

στ) Του άρθρου 3 της υπ’ αριθμ. 258676/29.9.2003 Κοινή 
Υπουργική Απόφαση των Υπουργών Οικονομίας & Οικο¬ 
νομικών και Γεωργίας «Τεχνικός κανονισμός ελέγχου και 
πιστοποίησης των υλικών αγενούς πολλαπλασιασμού 
της αμπέλου» (ΦΕΚ 1517/Β/2003). 

2. Την υπ’ αριθμ. 218151/23.06.2006 Απόφαση του Υπουρ¬ 
γού Αγροτικής Ανάπτυξης & Τροφίμων «Λεπτομέρειες 
εφαρμογής του Μέτρου 3.8. “ Διατήρηση Εκτατικών καλ¬ 
λιεργειών που κινδυνεύουν από Γ ενετική Διάβρωση” του 
Αξονα 3 «Γεωργοπεριβαλλοντικά Μέτρα» του Εγγράφου 
Προγραμματισμού Αγροτικής Ανάπτυξης (ΕΠΑΑ) 2000- 
2006» (ΦΕΚ 823/Β). 

3. Την υπ’ αριθμ. Υ132/11.10.2004 απόφαση του Πρω¬ 
θυπουργού και του Υπουργού Αγροτικής Ανάπτυξης και 
Τροφίμων «Περί ανάθεσης αρμοδιοτήτων στον Υφυ¬ 
πουργό Αλέξανδρο Κοντό» (ΦΕΚ 1533/Β/2004). 


4. Το γεγονός ότι από τις διατάξεις της παρούσας 
απόφασης δεν προκύπτει δαπάνη σε βάρος του κρατι¬ 
κού προϋπολογισμού, αποφασίζουμε:. 

Αρθρο 1 

Σκοπός 

Με την παρούσα απόφαση καθορίζονται οι προϋπο¬ 
θέσεις για αναπαραγωγή, διατήρηση και εμπορία πολ¬ 
λαπλασιαστικού υλικού ποικιλιών «αμπέλου» καθώς και 
ποικιλιών «οπωροφόρων δένδρων» και «οπωροφόρων 
δένδρων που προορίζονται για την παραγωγή φρού¬ 
των», το οποίο παράγεται και προορίζεται για μέτρα που 
αποσκοπούν στη διατήρηση της γενετικής ποικιλότητας 
στα πλαίσια εφαρμογής του Μέτρου 3.8. «Διατήρηση 
Εκτατικών καλλιεργειών που κινδυνεύουν από Γ ενετική 
Διάβρωση» του Άξονα 3 «Γεωργοπεριβαλλοντικά Μέτρα» 
του Εγγράφου Προγραμματισμού Αγροτικής Ανάπτυξης 
(ΕΠΑΑ) 2000-2006» (ΦΕΚ 1015/Β/2005). 

Αρθρο 2 

Πεδίο Εφαρμογής 

Στο Πεδίο Εφαρμογής της παρούσας απόφασης εμπί¬ 
πτουν: 

α) Οι επιλέξιμες τοπικές ποικιλίες αμπέλου καθώς και 
οι επιλέξιμες τοπικές ποικιλίες γενών και ειδών οπω¬ 
ροφόρων δένδρων που αναφέρονται στο Παράρτημα 1 
Α της υπ’ αριθμ. 218151/23.6.2006 απόφασης (ΦΕΚ 823/ 
Β/04.07.2006) και μόνο για τις Επιλέξιμες Γεωγραφικές 
Περιοχές - Εκτάσεις που αναφέρονται στο Παράρτημα 
αυτό ανά ποικιλία, είδος και γένος. 

β) Όσοι κρίθηκαν δικαιούχοι ενισχύσεων του Μέτρου 
3.8. και οι οποίοι έχουν δηλώσει, στην αίτηση ένταξής 
τους, ότι θα προβούν σε αναπαραγωγή πολλαπλασι¬ 
αστικού υλικού των αναφερόμενων φυτικών ειδών και 
ποικιλιών και έχουν υπογράψει τη σχετική σύμβαση του 
άρθρου 8 της υπ’ αριθμ. 218151/23.06.2006 απόφασης 
(ΦΕΚ 823/Β/4.7.2006). 

Άρθρο 3 

Προϋποθέσεις για την αναπαραγωγή 
επιλέξιμων τοπικών ποικιλιών 

Οι δικαιούχοι ενισχύσεων για αναπαραγωγή επιλέξιμων 
τοπικών ποικιλιών, στα πλαίσια εφαρμογής του Μέτρου 3.8, 
δύνανται να κάνουν αναπαραγωγή και να λαμβάνουν τις προ- 
βλεπόμενες στην υπ’ αριθμ. 135644/06.07.2005 ΚΥΑ οικονομι¬ 
κές ενισχύσεις, εφόσον πληρούν τις κάτωθι προϋποθέσεις: 

α. Η ηλικία των φυτών των επιλέξιμων ποικιλιών να 
μην είναι κατώτερη των 5 ετών. 

β. Η γεωργική εκμετάλλευση και εάν είναι δυνατό και 
τα συγκεκριμένα φυτά ανά επιλέξιμη ποικιλία πληρούν 
τις προϋποθέσεις του π.δ. 365/2002 «Μέτρα προστασίας 
κατά της εισαγωγής από άλλο κράτος μέλος ή τρίτη 
χώρα στη Χώρα μας ή μέσω αυτής σε άλλο κράτος μέ¬ 
λος της Κοινότητας οργανισμών επιβλαβών για τα φυτά 
ή τα φυτικά προϊόντα και κατά της εξάπλωσής τους 
στο εσωτερικό της, σε συμμόρφωση προς την Οδηγία 
2000/29/ΕΚ του Συμβουλίου και των Οδηγιών 92/90/ΕΟΚ, 
93/50/ΕΟΚ, 93/51/ΕΟΚ, 94/3/ΕΟΚ, 2001/32/ΕΚ, 2001/33/ΕΚ, 
2002/28/ΕΚ και 2002/29/ΕΚ της Επιτροπής» (ΦΕΚ 307/ 
Α/10.02.2002). Οι προϋποθέσεις αυτές ελέγχονται από 
τις κατά τόπους αρμόδιες φυτοϋγειονομικές αρχές. 

γ. Τα φυτά που προορίζονται για αναπαραγωγή να 
μην εμφανίζουν μακροσκοπικά συμπτώματα ασθενειών 
οι οποίες μπορούν να μειώσουν την αξία του παραγό- 
μενου πολλαπλασιαστικού υλικού. 

δ. Τα φυτά που προορίζονται για αναπαραγωγή να εμ¬ 
φανίζουν τα μορφολογικά χαρακτηριστικά της επιλέξιμης 
τοπικής ποικιλίας, όπως αυτά περιγράφονται στον Οδηγό 
Προσδιορισμού Τοπικών Ποικιλιών του Μέτρου 3.8. 

ε. Να σημαίνουν κατάλληλα τα φυτά των επιλέξιμων 
τοπικών ποικιλιών έτσι ώστε να είναι εύκολη η ανεύρεσή 
τους εντός του αμπελώνα ή του οπωρώνα αντίστοιχα. 

στ. Να παράγουν, εφαρμόζοντας το ενδεδειγμένο 
κλάδεμα στα δηλωθέντα φυτά, ετησίως τουλάχιστον 
την ελάχιστη ποσότητα πολλαπλασιαστικού υλικού ανά 
ποικιλία φυτικού είδους, όπως αυτή καθορίζεται στο 
συνημμένο Παράρτημα I της παρούσας απόφασης. Κατ’ 
εξαίρεση στα αειθαλή φυτικά είδη δενδρωδών (εσπερι¬ 
δοειδή, ελιά) η παραπάνω ποσότητα πολλαπλασιαστι¬ 
κού υλικού παραμένει στα δηλωθέντα δένδρα καθ’ όλη 
τη διάρκεια της περιόδου διάθεσης και συλλέγεται και 
συσκευάζεται, σύμφωνα με τα οριζόμενα στην παρούσα 
απόφαση, μόνο εφόσον αυτή ζητηθεί. 

ζ. Να διατηρούν το πολλαπλασιαστικό υλικό που συλ¬ 
λέγουν σε ξεχωριστά πακέτα ανά είδος και ποικιλία. 

η. Να διατηρούν τα πακέτα του συλλεχθέντος πολ¬ 
λαπλασιαστικού υλικού σε συνθήκες κατά το δυνατό 
τέτοιες που να είναι αποτρεπτικές για την ξήρανση 
αυτού ή την προσβολή του από παθογόνα που μειώ¬ 
νουν την αξία του υλικού αυτού. Το υλικό αυτό πρέ¬ 
πει να διατηρείται στις ανωτέρω συνθήκες, με ευθύνη 
του δικαιούχου, για όλη την περίοδο διάθεσης αυτού 
ανάλογα με το φυτικό είδος και τουλάχιστο μέχρι να 
ολοκληρωθούν οι έλεγχοι που καθορίζονται στο άρθρο 
4 παρ. 3 της παρούσας απόφασης. 

θ. Να τοποθετούν, σε κάθε πακέτο, την ειδική σήμανση 
- ετικέτα, την οποία αναπαραγάγουν με δική τους ευ¬ 
θύνη, σύμφωνα με τις προδιαγραφές που καθορίζονται 
στο Παράρτημα II της παρούσας απόφασης. 

Αρθρο 4 

Διαδικασία ελέγχων εφαρμογής 

1. Οι οικείες Δ/νσεις Αγροτικής Ανάπτυξης (Δ.Α.Α.), 
μετά την κατάρτιση των τελικών πινάκων με τους δι¬ 
καιούχους για αναπαραγωγή των επιλέξιμων τοπικών 
ποικιλιών και την υπογραφή των σχετικών συμβά¬ 
σεων που προβλέπονται στο άρθρο 8 της υπ’ αριθμ. 
218151/23.6.2006 απόφασης (ΦΕΚ 823/Β/4.7.2006), μερι¬ 
μνούν για την έγκαιρη αποστολή στο οικείο Κέντρο 
Ελέγχου και Πιστοποίησης Πολλαπλασιαστικού Υλικού 
και Ελέγχου Λιπασμάτων (ΚΕΠΠΥΕΛ), των ακόλουθων 
εγγράφων από το φάκελο του κάθε δικαιούχου: 

α) Αντίγραφο των τελικών πινάκων με τους δικαιού¬ 
χους για αναπαραγωγή επιλέξιμων τοπικών ποικιλιών, 
οι εκμεταλλεύσεις των οποίων βρίσκονται εντός της 
ζώνης ευθύνης του οικείου ΚΕΠΠΥΕΛ. 

β) Αντίγραφο της αίτησης ένταξης του δικαιούχου 
(πρέπει να φαίνεται ότι ο δικαιούχος δήλωσε την πρόθε¬ 
σή του να κάνει αναπαραγωγή των επιλέξιμων ποικιλιών 
για τις οποίες εντάχθηκε στο Μέτρο 3.8. καθώς και 
τα στοιχεία της γεωργικής εκμετάλλευσης στην οποία 
είναι εγκατεστημένα τα φυτά της/ των επιλέξιμων τοπι¬ 
κών ποικιλιών που προορίζονται για αναπαραγωγή). 

2. Πέραν των αναφερόμενων στις περ. α) και β) και 
καθ’ όλη τη διάρκεια εφαρμογής του Μέτρου 3.8., οι 
οικείες Δ.Α.Α. μεριμνούν για τη διαβίβαση στο οικείο 
ΚΕΠΠΥΕΛ των κάτωθι: 


α) Αντίγραφα των πρακτικών επιτόπιων ελέγχων, εφό¬ 
σον αυτοί έχουν διενεργηθεί στην εκμετάλλευση του 
δικαιούχου για αναπαραγωγή. 

β) Αντίγραφο οποιοσδήποτε μεταβολής επέρχεται 
στο φάκελο των δικαιούχων ενισχύσεων για αναπα¬ 
ραγωγή. 

Η ως άνω διαβίβαση θα πρέπει να γίνεται εντός 10 
ημερών από τη σύνταξη των πρακτικών ή την πραγμα¬ 
τοποίηση των μεταβολών. 

3. Τα ΚΕΠΠΥΕΛ στη ζώνη ευθύνης των οποίων έχουν 
ενταχθεί οι δικαιούχοι ενισχύσεων για αναπαραγωγή 
επιλέξιμων τοπικών ποικιλιών του Μέτρου 3.8., διενερ¬ 
γούν: 

- Επιτόπιο έλεγχο των φυτών των ποικιλιών που έχουν 
δηλωθεί στην εκμετάλλευση του δικαιούχου για ανα¬ 
παραγωγή για τις προϋποθέσεις των στοιχείων α), γ), 
δ), και ε) του άρθρου 3 της παρούσας απόφασης. Ο 
έλεγχος αυτός διενεργείται τουλάχιστο κατά τη διάρ¬ 
κεια του πρώτου έτους από την ένταξη του δικαιούχου 
στο Μέτρο 3.8. και στο κατάλληλο βλαστικό στάδιο 
ανά φυτικό είδος. Τα αποτελέσματά του κοινοποιού¬ 
νται εγγράφως στην οικεία Δ.Α.Α. για τυχόν δικές της 
ενέργειες σύμφωνα με τα οριζόμενα στην υπ’ αριθμ. 
135644/6.7.2005 κοινή υπουργική απόφαση (ΦΕΚ 1015/Β) 
και διατηρούνται στο φάκελο του δικαιούχου. 

- Ετήσιο έλεγχο κατά την περίοδο συγκομιδής και 
αποθήκευσης του πολλαπλασιαστικού υλικού των εντα- 
χθέντων ποικιλιών ανά φυτικό είδος, για την τήρηση 
των προϋποθέσεων των στοιχείων στ), ζ), η), και θ) του 
άρθρου 3 της παρούσας απόφασης . 

4. Εφόσον στους ελέγχους, κατά την περίοδο συγκο¬ 
μιδής και αποθήκευσης του πολλαπλασιαστικού υλι¬ 
κού, διαπιστωθεί ότι πληρούνται οι προϋποθέσεις των 
στοιχείων στ), ζ), η), και θ) του άρθρου 3 της παρούσας 
απόφασης, το οικείο ΚΕΠΠΥΕΛ συντάσσει Πρακτικό 
Ελέγχου σύμφωνα με το συνημμένο Υπόδειγμα I. Το 
Πρακτικό αυτό συντάσσεται εις τριπλούν εκ των οποίων 
το ένα αντίγραφο παραμένει στο ΚΕΠΠΥΕΛ, και τα δύο 
παραλαμβάνονται από το δικαιούχο εκ των οποίων ένα 
συνυποβάλλεται από αυτόν σύμφωνα με τα οριζόμε¬ 
να στο άρθρο 21 της υπ’ αριθμ. 135644/6.7.2005 κοινής 
υπουργικής απόφασης, για την πληρωμή του. Ακριβές 
φωτοαντίγραφο του Πρακτικού που παραμένει στο δι¬ 
καιούχο θα συνοδεύει το οποιοδήποτε υλικό διατίθεται 
από αυτόν σε Τρίτους. 

5. Εφόσον, κατά τους επιτόπιους και ετήσιους ελέγ¬ 
χους διαπιστωθεί ότι δεν πληρούται κάποια από τις 
προϋποθέσεις του άρθρου 3 της παρούσας απόφασης, 
το ΚΕΠΠΥΕΛ ενημερώνει εγγράφως την οικεία Δ.Α.Α. και 
τον δικαιούχο για τις δικές τους ενέργειες αντίστοιχα. 

Αρθρο 5 

Διατήρηση των επιλέξιμων τοπικών ποικιλιών 

Η διατήρηση των επιλέξιμων τοπικών ποικιλιών από 
κάθε δικαιούχο πραγματοποιείται σύμφωνα με τους 
όρους που προβλέπονται στο άρθρο 7 παρ. 2 της υπ’ 
αριθμ. 135644/6.7.2005 κοινής υπουργικής απόφασης. 

Άρθρο 6 

Διακίνηση - εμπορία πολλαπλασιαστικού υλικού 
των επιλέξιμων τοπικών ποικιλιών 

1. Η διακίνηση - εμπορία πολλαπλασιαστικού υλικού 
των επιλέξιμων τοπικών ποικιλιών του Μέτρου 3.8. στο 
έδαφος της Χώρας, επιτρέπεται να γίνει από τον δικαι- 

ούχο του Μέτρου για αναπαραγωγή, σύμφωνα με τις 
ακόλουθες προϋποθέσεις: 

α) Το υλικό πρέπει να διαθέτει ετικέτες σύμφωνα με 
το Παράρτημα II της παρούσας απόφασης. 

β) Το υλικό πρέπει να συνοδεύεται από ακριβές φω¬ 
τοαντίγραφο του Πρακτικού Ελέγχου του άρθρου 4 
παρ. 4. 

2. Ο δικαιούχος του Μέτρου 3.8. για αναπαραγωγή, 
σε περίπτωση που διακινήσει πολλαπλασιαστικό υλικό, 
οφείλει να προσκομίσει στο οικείο ΚΕΠΠΥΕΛ και στην 
οικεία Δ.Α.Α., κατάσταση με τα στοιχεία των παραλη¬ 
πτών του διατεθέντος υλικού. 

3. Φυτωριακές επιχειρήσεις που προμηθεύονται υλικό 
που παράγεται από δικαιούχους αναπαραγωγής επιλέ¬ 
ξιμων τοπικών ποικιλιών, στα πλαίσια εφαρμογής του 
Μέτρου 3.8., οφείλουν να το δηλώσουν ως τέτοιο στο 
οικείο ΚΕΠΠΥΕΛ προσκομίζοντας αντίγραφα των ετικε¬ 
τών που έφερε αυτό, καθώς και το φωτοαντίγραφο του 
Πρακτικού Ελέγχου του άρθρου 4 παρ. 4. της παρούσας 
απόφασης. Τα φυτά που θα παραχθούν, από τις επιχει¬ 
ρήσεις αυτές, με τη χρησιμοποίηση πολλαπλασιαστικού 
υλικού που παράχθηκε στα πλαίσια του Μέτρου 3.8., 
ελέγχονται σύμφωνα με τις προδιαγραφές που υφίστα- 
νται στην ισχύουσα νομοθεσία για το υλικό Ελάχιστων 
Κοινοτικών Προδιαγραφών (ΟΑΟ) για τα δενδρώδη είδη 


και σύμφωνα με τις προδιαγραφές του εΙαηόαΓό υλικού, 
για τις ποικιλίες αμπέλου. 

Άρθρο 7 
Παραρτήματα 

Προσαρτώνται στην παρούσα απόφαση τα παρακά¬ 
τω Παραρτήματα τα οποία αποτελούν αναπόσπαστο 
μέρος αυτής: 

Παράρτημα I: Ελάχιστη ποσότητα πολλαπλασιαστικού 
υλικού ανά φυτικό είδος την οποία υποχρεούται να 
παράγει ετησίως ο δικαιούχος για αναπαραγωγή επι¬ 
λέξιμων τοπικών ποικιλιών φυτικών ειδών δενδρωδών 
και αμπέλου στα πλαίσια του Μέτρου 3.8. 

Παράρτημα II: Σήμανση του πολλαπλασιαστικού υλι¬ 
κού των επιλέξιμων τοπικών ποικιλιών φυτικών ειδών 
δενδρωδών και αμπέλου που παράγεται στα πλαίσια 
εφαρμογής του Μέτρου 3.8. 

Παράρτημα III: Υπόδειγμα I «Πρακτικό επιτόπιου ελέγ¬ 
χου προϋποθέσεων αναπαραγωγής ποικιλιών φυτικών 
ειδών δενδρωδών και αμπέλου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Νοεμβρίου 2006 

Ο ΥΦΥΠΟΥΡΓΟΣ 

ΑΛΕΞ. ΚΟΝΤΟΣ 


ΠΑΡΑΡΤΗΜΑ I 

Ελάχιστη ποσότητα πολλαπλασιαστικού υλικού ανά φυτικό είδος την οποία υποχρεούται να παράγει ετησί¬ 
ως ο δικαιούχος για αναπαραγωγή επιλέξιμων τοπικών ποικιλιών φυτικών ειδών δενδρωδών και αμπέλου στα 

πλαίσια του Μέτρου 3.8. 


Φυτικό είδος 

Ελάχιστη ποσότητα 

πολλαπλασιαστικού υλικου ανά στρέμμα 

Αμπέλι 

300 εμβολιομοσχευματα των 5 οφθαλμών 

Φυλλοβόλα είδη δενδρωδών, και ειδικότερα: 

100 εμβολιοφόροι βλαστοί 

- 

Αμυγδαλιά 

των 5 οφθαλμών 

- 

Αχλαδιά 


- 

Βερικοκιά 


- 

Βυσσινιά 


- 

Δαμασκηνιά 


- 

Κερασιά 


- 

Μηλιά 


- 

Ροδακινιά 


Συκιά 

100 μοσχεύματα των 10 ε'ως 20 εκατοστών 

Τσικουδιά (για υποκείμενο φυλλοβόλων ειδών) 

100 μοσχεύματα των 10 ε'ως 20 εκατοστών 

Ελιά 


100 εμβολιοφόροι βλαστοί 



των 5 οφθαλμών 

Εσπεριδοειδή: Μανταρινιά 

100 εμβολιοφόροι βλαστοί 


Πορτοκαλιά 

των 5 οφθαλμών 

ΠΑΡΑΡΤΗΜΑ II 

Σήμανση του πολλαπλασιαστικού υλικού των επιλέξιμων τοπικών ποικιλιών 
φυτικών ειδών δενδρωδών και αμπέλου 
που παράγεται στα πλαίσια εφαρμογής του Μέτρου 3.8.. 

1. Κάθε πακέτο πολλαπλασιαστικού υλικού ποικιλιών αμπέλου ή δενδρωδών ειδών που παράγεται από δι¬ 
καιούχους για αναπαραγωγή επιλέξιμων τοπικών ποικιλιών στα πλαίσια εφαρμογής του Μέτρου 3.8. πρέ¬ 
πει να σημαίνεται με ειδική ετικέτα. 

2. Η ετικέτα αυτή πρέπει να περιέχει τουλάχιστο τις ακόλουθες πληροφορίες: 

Φυτικό είδος 

Ποικιλία 

Αριθμός και είδος μοσχευμάτων 
Ονοματεπώνυμο παραγωγού 
Περιοχή παραγωγής 
Έτος παραγωγής 

Την σημείωση [Το υλικό αυτό παράχθηκε στα πλαίσια του Μέτρου 3.8.]. 

3. Η ετικέτα τυπώνεται με ευθύνη του δικαιούχου αναπαραγωγής του Μέτρου 3.8., ο οποίος οφείλει να την 
τοποθετεί σε κάθε πακέτο πολλαπλασιαστικού υλικού που παρήγαγε και να λαμβάνει όλα τα αναγκαία 
μέτρα (αδιαβροχοποίηση, πλαστικοποίηση κ.α.) έτσι ώστε να μην αλλοιωθεί αυτή, για όσο χρονικό διά¬ 
στημα το υλικό παραμένει αποθηκευμένο στις εγκαταστάσεις του δικαιούχου. 

ΠΑΡΑΡΤΗΜΑ III 
Υ ΠΟΔΕΙΓΜΑ I 

ΠΡΑΚΤΙΚΟ ΕΠΙΤΟΠΙΟΥ ΕΛΕΓΧΟΥ ΠΡΟΫΠΟΘΕΣΕΩΝ ΑΝΑΠΑΡΑΓΩΓΗΣ ΠΟΙΚΙΛΙΩΝ 
ΦΥΤΙΚΩΝ ΕΙΔΩΝ ΔΕΝΔΡΩΔΩΝ ΚΑΙ ΑΜΠΕΛΟΥ 
Μέτρο 3.8 “Διατήρηση Εκτατικών καλλιεργειών που κινδυνεύουν από Γενετική Διάβρωση” 

ΥΠΟΥΡΓΕΙΟ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 
ΚΕΠΠΥΕΛ. 

Σήμερα στις././200.ημέρα.σύμφωνα με την υπ’ αριθμ. 135644/6.7.2005 κοινή υπουργική 

απόφαση και την υπ’ αριθμ. 218151/23.06.2006 ΥΑ διεξήχθη επιτόπιος έλεγχος προϋποθέσεων αναπαραγωγής 
ποικιλιών φυτικών ειδών δενδρωδών και αμπέλου στην εκμετάλλευση του / της: 

κ.(ονοματεπώνυμο), του.(πατρώνυμο), κατοίκου. 

.(διεύθυνση), 

με αριθ. Πρωτ.αίτηση ένταξης στο Μέτρο 3.8 στην Νομαρχιακή Αυτοδιοίκηση .στη 

Διεύθυνση Αγροτικής Ανάπτυξης. 

Η επίσκεψη έγινε κατόπιν προειδοποίησης; ΟΧΙ □ ΝΑΙ □ 

Ημερομηνία ειδοποίησης(έως 48 ώρες από τη χρονική στιγμή διεξαγωγής του ελέγχου). 

Ο έλεγχος πραγματοποιήθηκε προκειμένου να διαπιστωθεί η εκπλήρωση των προϋποθέσεων για την αναπαραγωγή 


επιλέξιμων τοπικών ποικιλιών, όπως αυτές καθορίζονται με την αριθ.ΥΑ. 

Πίνακας ελέγχου 


Α/Α 

Στοιχεία αγροτεμαχίου 

Στοιχεία Καλλιέργειας 

Στοιχεία αναπαραγωγής 

Τοποθεσία 

Έκταση 
αγροτεμαχίου 
(στρ) ή αριθμός 
διάσπαρτων 
δένδρων 

Φυτικό είδος 

Ποικιλία 

(Κατά δήλωση του 
δικαιούχου) 

Ποσότητα 

παραχθέντος 

υλικού 

Συνθήκες 

διατήρησης 

υλικού 

Σημάνσεις 

Παρατηρήσεις 










































ΕΠΙΠΛΕΟΝ ΕΛΕΓΧΟΙ ΠΟΥ ΠΡΑΓΜΑΤΟΠΟΙΗΘΗΚΑΝ / ΠΑΡΑΤΗΡΗΣΕΙΣ : 


ΥΠΟΓΡΑΦΕΣ: 


Ο παοανωνόο ή ο εκποόσωπόο του : 

Ο/ Οι Ελενκτήσ/ έα 

(Ονοματεπώνυμο-Υπογραφή) 

Συμφωνώ με τα αποτελέσματα του ελέγχου: 

ΐ). 

ΝΑΙ ΟΧΙ 

(Ονοματεπώνυμο-Υπογραφή) 

Παρατηρήσεις παραγωγού: 

2). 

(Ονοματεπώνυμο-Υπογραφή) 

Αριθμ. 6480/12/70 (5) 

Συγκρότηση Υπηρεσιακού Συμβουλίου Πολιτικών Υπαλ¬ 
λήλων του Υπουργείου Δημοσίας Τάξεως / Ελληνι¬ 
κής Αστυνομίας. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΕΩΣ 

Έχοντας υπόψη: 

1. Τις διατάξεις: 

α) Των άρθρων 9 και 11 παρ. 5 και 7 του ν. 3260/2004 
(ΦΕΚ 151 τ.Α'). 

β) Του ν. 2800/2000 «Αναδιάρθρωση Υπηρεσιών Υπουρ¬ 
γείου Δημόσιας Τάξης, σύσταση Αρχηγείου Ελληνικής 
Αστυνομίας και άλλες διατάξεις». 

γ) Του π.δ. 14/2001 «Οργάνωση Υπηρεσιών Ελληνικής 
Αστυνομίας». 

δ) Της παρ. Β4 του άρθρου 40 του ν. 1884/1990 (ΦΕΚ 
81 τ.Α'). 

ε) Του άρθρου 6 του ν. 2839/2000 (ΦΕΚ 196 τ.Α'). 

2. Την υπ’ αριθμ. 6480/12/3 Ορμγ/14.5.2001 απόφαση Σύ¬ 
στασης του Υπηρεσιακού Συμβουλίου Πολιτικών Υπαλ¬ 
λήλων του Υπουργείου Δημόσιας Τάξης / Ελληνικής 
Αστυνομίας. (ΦΕΚ 637 τ.Β'/28.5.2001). 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, γιατί το Υπηρεσιακό Συμβούλιο έχει 
ήδη συσταθεί και θα λειτουργεί σύμφωνα με την παρού¬ 
σα συγκρότηση με ισάριθμα μέλη, αποφασίζουμε: 

1. Συγκροτούμε στο Υπουργείο Δημοσίας Τάξεως/Ελ- 
ληνική Αστυνομία Πενταμελές Υπηρεσιακό Συμβούλιο 
αρμόδιο για όλο το πολιτικό προσωπικό του Σώματος 
της Ελληνικής Αστυνομίας, ως εξής: 

α) Τρεις (3) μονίμους υπαλλήλους με βαθμό Α', από 
αυτούς που υπάγονται στην αρμοδιότητα του Υπηρε¬ 
σιακού Συμβουλίου και υπηρετούν στο Νομό Αττικής 
με τους αναπληρωτές τους. Ένα τουλάχιστον από τα 
τακτικά μέλη και ένα από τα αναπληρωματικά θα είναι 
διαφορετικού φύλου από τα λοιπά, εφόσον υπάρχει και 
έχει τις νόμιμες προϋποθέσεις. 


β) Δύο (2) αιρετούς εκπροσώπους των εργαζομένων 
με βαθμό Α' με τους αναπληρωτές τους. 

2. Τα υπό στοιχείο α’ τακτικά μέλη της παραγράφου 
1 ορίζονται με απόφαση του Υπουργού Δημόσιας Τά¬ 
ξης από υπαλλήλους που πληρούν τις προϋποθέσεις να 
επιλεγούν ως προϊστάμενοι Δ/νσεων, σύμφωνα με τις 
διατάξεις του άρθρου 11 του ν. 3260/2004. Κατά την πρώ¬ 
τη συγκρότηση, εφόσον δεν υπάρχουν ή δεν επαρκούν 
υπάλληλοι που πληρούν τις προϋποθέσεις να επιλεγούν 
ως Προϊστάμενοι Δ/νσεων, εφαρμόζονται οι διατάξεις 
της παρ. 6 του άρθρου 9 του ν. 3260/2004. 

3. Τα υπό στοιχείο α' αναπληρωματικά μέλη της παρ.1 
της παρούσης ορίζονται με απόφαση του Υπουργού 
Δημ .Τάξης από υπαλλήλους που έχουν επιλεγεί ως 
προϊστάμενοι διευθύνσεων. 

4. Με την απόφαση ορισμού των μελών Υπηρεσιακού 
Συμβουλίου ορίζεται ως πρόεδρος ένα από τα τακτικά 
μέλη με αναπληρωτή του, επίσης ένα από τα μέλη αυτά. 
Στην περίπτωση που προεδρεύει ο αναπληρωτής του 
προέδρου θα συμμετέχει, ως τακτικό μέλος, ο αναπλη¬ 
ρωτής του προεδρεύοντος. 

5. Γραμματέας του υπηρεσιακού συμβουλίου ορίζεται 
υπάλληλος με βαθμό τουλάχιστον Γ', με αναπληρωτή του 
υπάλληλο του ιδίου βαθμού της οικείας υπηρεσίας. 

6. Η θητεία των μελών του υπηρεσιακού συμβουλίου 
είναι διετής. 

7. Όταν το υπηρεσιακό συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων με¬ 
τέχουν οι δύο αιρετοί εκπρόσωποι του προσωπικού 
με σύμβαση εργασίας ιδιωτικού δικαίου αορίστου χρό¬ 
νου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Νοεμβρίου 2006 

Ο ΥΠΟΥΡΓΟΣ 

ΒΥΡΩΝ ΠΟΛΥΔΩΡΑΣ 



II||] ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

